Astrele au pregătit noi provocări pentru zodii, unele fiind mai norocoase, iar altele mai puțin. Toate previziunile despre dragoste, bani sau job, în horoscopul zilnic.
Berbec: Ai putea obține sprijinul unei rude pentru a rezolva o chestiune profesională. Oricum, ceea ce vei avea de făcut îți va face plăcere, iar rezultatele nu vor întârzia să apară. Inițiativele se vor bucura de aprecierea celor din jur. Pe cât posibil, evită să semnezi documente oficiale sau să te implici în activități comerciale.
Taur: Ai toate motivele să privești cu încredere în viitor, căci șansa pare a-ți surâde. Dacă ți se propune o activitate de colaborare, nu te grăbi să dai un răspuns. O persoană cu funcție se va oferi să te sprijine. Programul pentru timpul liber va înregistra unele modificări, dar acestea te vor favoriza. Nu te implica în discuții în contradictoriu cu rudele apropiate.
Gemeni: Se vor ivi tot felul de situații cărora va trebui să le faci față, astfel încât nu vei avea timp să te plictisești. Se va pune problema unei deplasări în interes de serviciu și nu este cazul să îți exprimi nemulțumirea. Oricum, va fi o bună ocazie de a îmbina utilul cu plăcutul. Între prioritățile tale ar trebui să fie mai degrabă finalizarea activităților începute de mai mult timp.
Rac: Este posibil să ai parte de o schimbare care să reprezinte un moment de cotitură în viața ta sentimentală. Sensibilitatea de care dai dovadă va face o bună impresie unei persoane de sex opus, în compania căreia te vei simți deosebit de confortabil. Chiar dacă ai parte de o conjunctură favorabilă, nu trebuie să îți asumi riscuri inutile, căci o surpriză mai puțin plăcută nu este exclusă.
Leu: Interesul pentru relația cu ființa iubită va fi mai mare decât în mod obișnuit. Vei avea ocazia să faci o cucerire, dar este puțin probabil ca relația să fie de durată. Partenerul de suflet ar putea avea o reușită profesională. Intențiile tale sunt laudabile, dar nu este cazul să le și pui în practică. Lipsa de răbdare nu face decât să-ți încurce planurile și să complice situațiile.
Fecioară: Chiar dacă te confrunți cu tot felul de neplăceri, cel puțin în plan sentimental șansa va fi de partea ta. Dacă ești singur, ai putea cunoaște pe cineva care te va entuziasma. În cazul în care ești implicat într-o relație stabilă, lucrurile vor evolua cât se poate de bine, ceea ce te va face mai optimist. Ar fi bine să arăți ceva mai mult interes pentru chestiunile legate de sănătate.
Balanță: Se întrevăd cheltuieli în compania ființei iubite, dar nu are de ce să-ți pară rău, căci vei avea ocazia să te relaxezi. Partenerul de suflet ar putea avea parte de o schimbare în ceea ce privește serviciul și ar fi bine să nu intervii în decizia pe care intenționează să o ia. În anturajul tău apropiat vor exista unele divergențe de opinii care se vor rezolva în favoarea ta.
Scorpion: Nu vei fi într-o formă nemaipomenită, dar vei reuși să faci față cu bine tuturor cerințelor. Cineva din anturajul apropiat îți va face o propunere, dar nu este cazul să o accepți până nu îți sunt clare toate condițiile. Capacitatea ta de concentrare este bună, așa că poți avea succes în chestiunile intelectuale în care ești implicat. În plan sentimental nu este cazul să-ți manifești suspiciunile.
Săgetător: Vei fi cam agitat în această perioadă și vei avea tendința de a demara foarte multe proiecte. În principiu, te vei bucura de un bun echilibru energetic, iar eventualele simptome vor putea fi depășite cu ușurință. Evită discuțiile în contradictoriu, căci acestea pot avea urmări neașteptate. Dacă ai de gând să pleci la drum, verifică-ți cu atenție mașina.
Capricorn: Conjunctura generală te favorizează cu condiția să fii foarte atent la tot ce faci și mai ales să dai dovadă de conștiinciozitate. În aceste condiții te poți aștepta ca sumele pe care le vei câștiga prin intermediul serviciului să crească. Popularitatea ta în cercul de prieteni va crește semnificativ și n-ar fi exclus să faci o cucerire. Poți să te bazezi pe sprijinul prietenilor.
Vărsător: Ai dori să faci mai multe, dar nu reușești să te concentrezi și acest lucru te neliniștește profund. Dialogul cu superiorii ierarhici nu poate fi evitat, dar dacă îți vei păstra calmul, totul va evolua așa cum îți dorești. Un mic succes în sfera serviciului te va face să fii mai încrezător în propriile capacități. Nu este un moment oportun pentru a face proiecte de viitor.
Pești: Reușești să te mobilizezi cu mai multă ușurință, căci energia fizică este în continuare mare. Din punct de vedere mental, funcționezi cât se poate de eficient, așa că ai putea să te implici în activități dintre cele mai diverse. Totuși, nu este cazul să te suprasoliciți, căci poți avea probleme pe fond nervos. Relația cu familia va fi tensionată dacă nu vei fi mai conciliant.